**Ministru kabineta noteikumu projekta „Grozījumi Ministru kabineta 2008.gada 5.augusta noteikumos Nr.649 „Noteikumi par darbības programmas „Infrastruktūra un pakalpojumi” papildinājuma 3.2.2.1.2.apakšaktivitāti „Izglītības iestāžu informatizācija””” sākotnējās ietekmes novērtējuma ziņojums (anotācija)**

|  |  |
| --- | --- |
| **I.Tiesību akta projekta izstrādes nepieciešamība** | |
| 1. Pamatojums | Ministru kabineta noteikumu projekts "Grozījumi Ministru kabineta 2008.gada 5.augusta noteikumos Nr.649 „Noteikumi par darbības programmas „Infrastruktūra un pakalpojumi” papildinājuma 3.2.2.1.2.apakšaktivitāti „Izglītības iestāžu informatizācija""" (turpmāk– noteikumu projekts) sagatavots saskaņā ar:  1) Eiropas Savienības struktūrfondu un Kohēzijas fonda vadības likuma 18.panta 10.punktu;  2) *Euro* ieviešanas kārtības likuma 30.panta pirmo daļu;  **3) Ministru kabineta 2012.gada 27.jūnija rīkojuma Nr.282 „Par Koncepciju par normatīvo aktu sakārtošanu saistībā ar eiro ievešanu Latvijā” 7.2.apakšpunktu un 3.pielikuma 369.punktu.** |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2008.gada 5.augusta noteikumu Nr. 649 "Noteikumi par darbības programmas „Infrastruktūra un pakalpojumi” papildinājuma 3.2.2.1.2.apakšaktivitāti „Izglītības iestāžu informatizācija"" (turpmāk – noteikumi Nr.649) 8.punkts nosaka, ka 3.2.2.1.2.apakšaktivitātes "Izglītības iestāžu informatizācija" (turpmāk – 3.2.2.1.2.apakšaktivitāte) īstenošanai pieejamais kopējais Eiropas Reģionālās attīstības fonda (turpmāk – ERAF) finansējums ir 12 200 000 lati.  2013.gada 20.augustā Ministru kabinetā tika pieņemts lēmums konceptuāli atbalstīt finansējuma piešķiršanu darbības programmas „Cilvēkresursi un nodarbinātība” papildinājuma 1.2.1.1.4.apakšaktivitātei „Sākotnējās profesionālās izglītības pievilcības veicināšana” (turpmāk – 1.2.1.1.4.apakšaktivitāte) 9 382 417 latu (13 349 976 *euro*) apmērā un pārdalīt finansējumu no ministrijas pārziņā esošajām aktivitātēm 4 817 998 latu (6 855 393 *euro*) apmērā mērķstipendiju izmaksai 2013./2014.mācību gadā, kā arī par stipendiju izmaksu finansējuma avotu 2014./2015.mācību gadam 4 564 419 latu (6 494 583 *euro*) apmērā lemt 2013.gada 4.ceturksnī vai 2014.gadā, vērtējot Eiropas Savienības struktūrfondu un Kohēzijas fonda neapgūtos līdzekļus un atlikumus citu Eiropas Savienības struktūrfondu un Kohēzijas fonda aktivitāšu ietvaros (Ministru kabineta 2013.gada 20.augusta sēdes protokollēmuma (prot. Nr.45 97.§) „Informatīvais ziņojums "Par Eiropas Savienības struktūrfondu un Kohēzijas fonda, Eiropas Ekonomikas zonas finanšu instrumenta, Norvēģijas finanšu instrumenta un Latvijas un Šveices sadarbības programmas apguvi līdz 2013.gada 30.jūnijam"” 10.5.apakšpunkts).  Atbilstoši Koalīcijas partneru darba grupas (turpmāk- KDG) 2014.gada 19.marta sēdē nolemtajam atbalstīta finansējuma pārdale indikatīvi 1 856 210 euro apmērā no 3.2.2.1.2.apakšaktivitātes un indikatīvi 4 638 373 euro apmērā no 3.2.2.1.1.apakšaktivitātes „Informācijas sistēmu un elektronisko pakalpojumu attīstība” (turpmāk – 3.2.2.1.1.apakšaktivitāte) uz 1.2.1.1.4.apakšaktivitāti mērķstipendiju izmaksas turpināšanai 2014./2015.mācību gadā, tādējādi veicinot profesionālās izglītības pievilcību, jauniešu iesaisti izglītības sistēmā un konkurētspēju darba tirgū. Lai izpildītu 2014.gada 19.marta KDG sēdē nolemto, 3.2.2.1.2.apakšaktivitātē pieejamais atlikums 1 856 670 euro apmērā tiek novirzīts uz 3.2.2.1.1.apakšaktivitāti virssaistību samazināšanai par 1 856 670 euro, vienlaikus 3.2.2.1.1.apakšaktivitātē atbrīvoto virssaistību finansējumu pārdalot 1.2.1.1.4.apakšaktivitātei.  Noteikumu projekts paredz arī noteikumos Nr.649 noteiktās vērtības latos aizstāt ar *euro*, skaitliskās vērtības latos konvertējot atbilstošineatsaucami fiksētam *euro* maiņas kursam, ko saskaņā ar Līguma par Eiropas Savienības darbību 140.panta 3.punktu Eiropas Savienības Padome noteikusi latu apmaiņai pret *euro* (EUR 1 = LVL 0,702804) (pielikums).  Aizstājot noteikumos Nr.649 noteikto kopējo pieejamo ERAF finansējumu latos ar *euro*, piemērots *Euro* ieviešanas kārtības likuma 32.panta otrās daļas 2.punkts, proti, noapaļošana veikta līdz veselam *euro*, ievērojot izglītības nozares darbības programmu maksājumu izteikšanas principu veselos skaitļos un darbības programmas „Infrastruktūra un pakalpojumi” 3.2.2.1.2.apakšaktivitātes ietvaros norādīto pieejamo ERAF finansējumu. Aprēķina rezultātā netiek radīta ietekme uz valsts budžetu, un tiesību norma, kurā skaitliskā vērtība ir izteikta *euro*, nav personai nelabvēlīgāka par sākotnējo tiesību normu, kurā skaitliskā vērtība ir izteikta latos.  Aizstājot noteikumos Nr.649 noteikto minimālo un maksimālo attiecināmo izmaksu kopsummu latos, piemērota *Euro* ieviešanas kārtības likuma 6.panta otrā daļa. Noteikumu projekta 2.punktā norādītā minimālā attiecināmo izmaksu kopsumma un maksimālā izmaksu kopsumma atbilst darbības programmas „Infrastruktūra un pakalpojumi” papildinājumā 3.2.2.1.2.aktivitātei minētajām projekta minimālajām un maksimālajām attiecināmajām izmaksām. Tādējādi aprēķina rezultātā netiek radīta ietekme uz valsts budžetu, un tiesību norma, kurā skaitliskā vērtība ir izteikta *euro*, nav personai nelabvēlīgāka par sākotnējo tiesību normu, kurā skaitliskā vērtība ir izteikta latos.  Noteikumu projekts neparedz grozījumu veikšanu noteikumu Nr.649 32.3.7.apakšpunktā, 1.pielikumā (Eiropas Reģionālās attīstības fonda projekta iesnieguma veidlapa) un 2.pielikumā (Projekta iesnieguma vērtēšanas kritēriji) (minētās normas ietver atsauces uz latiem), ņemot vērā, ka 3.2.2.1.2.apakšaktivitātes ietvaros projektu īstenošana līdz 2013.gada 31.decembrim ir noslēgusies un jauna atlases kārta netiek plānota.  Ievērojot iepriekš minēto, noteikumu projekts paredz:   1. samazināt 3.2.2.1.2.apakšaktivitātei pieejamā ERAF finansējuma apmēru par 1 856 670 *euro;* 2. noteikumu Nr. 649 8. un 14.punktā minētās summas latos izteikt *euro* atbilstoši Eiropas Savienības Padomes apstiprinātam valūtas maiņas kursam 1 EUR = 0,702804 LVL. |
| 3. Projekta izstrādē iesaistītās institūcijas | Izglītības un zinātnes ministrija. |
| 4. Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Profesionālās izglītības iestāžu izglītojamie, kuri saņem Eiropas Sociālā fonda atbalstu mērķstipendiju veidā 1.2.1.1.4.apakšaktivitātes ietvaros. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |
| --- | --- |
| **IV. Tiesību akta projekta ietekme uz spēkā esošo tiesību normu sistēmu** | |
| 1. Nepieciešamie saistītie tiesību aktu projekti | Lai nodrošinātu nepieciešamā finansējuma 6 494 583 *euro* apmērā pārdali 1.2.1.1.4.apakšaktivitātei mērķstipendiju izmaksai profesionālās izglītības iestāžu izglītojamajiem 2014./2015.mācību gadā, nepieciešami grozījumi šādos tiesību aktos:  1) Ministru kabineta 2008.gada 21.jūlija noteikumos Nr.576 „Noteikumi par darbības programmas "Infrastruktūra un pakalpojumi" papildinājuma 3.2.2.1.1.apakšaktivitātes "Informācijas sistēmu un elektronisko pakalpojumu attīstība" projektu iesniegumu atlases pirmo kārtu”;  2) Ministru kabineta 2010.gada 10.augusta noteikumos Nr.766 „Noteikumi par darbības programmas "Infrastruktūra un pakalpojumi" papildinājuma 3.2.2.1.1.apakšaktivitātes "Informācijas sistēmu un elektronisko pakalpojumu attīstība" projektu iesniegumu atlases otro, trešo, ceturto un piekto kārtu”;  3) Ministru kabineta 2008.gada 21.jūlija noteikumos Nr.578 „Noteikumi par darbības programmas „Cilvēkresursi un nodarbinātība” papildinājuma 1.2.1.1.4.apakšaktivitāti „Sākotnējās profesionālās izglītības pievilcības veicināšana” **(turpmāk – noteikumi Nr.578)**;  4) Darbības programmas „Infrastruktūra un pakalpojumi” papildinājumā, attiecīgi precizējot finanšu plānu un iznākuma rādītājus.  **Grozījumi noteikumos Nr.578 tiks virzīti izskatīšanai Ministru kabineta sēdē vienlaikus ar anotācijas IV.sadaļas „Tiesību akta projekta ietekme uz spēkā esošo tiesību normu sistēmu” 1.punkta 1., 2., 4.apkšpunktā minētajiem tiesību aktu projektiem vai pēc tam.** |
| 2. Atbildīgā institūcija | Par anotācijas IV.sadaļas 1.punkta 1., 2. un 4.apakšpunktā minēto tiesību aktu izstrādi atbildīgā institūcija ir Vides aizsardzības un reģionālās attīstības ministrija, savukārt 3.apakšpunktā - Izglītības un zinātnes ministrija. |
| 3. Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības un zinātnes ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Netiek paplašinātas esošo institūciju funkcijas. |
| 3. | Cita informācija | Nav. |

**Anotācijas III, V un VI sadaļa - projekts šīs jomas neskar.**

Izglītī­bas un zinātnes ministra

vietā - labklājības ministrs U.Augulis

Valsts sekretāre S.Liepiņa

20.05.2014. 14:55

1049

I.Kalva

67047941, [inese.kalva@izm.gov.lv](mailto:inese.kalva@izm.gov.lv)

E.Zariņa

67047764, [elina.zarina@izm.gov.lv](mailto:elina.zarina@izm.gov.lv)